C 194/46
LT
Europos Sąjungos oficialusis leidinys
2022 5 12
1.12.
EESRK ragina Komisiją parengti paktą dėl kompetencijos atokiausiuose regionuose, kokį ji jau yra parengusi dėl keleto pramonės ekosistemų.
1.12.1.
Atokiausių regionų ekologinė pertvarka gali būti sėkminga tik tuo atveju, jei šiuose regionuose bus kvalifikuotos darbo jėgos, kurios jiems reikia, kad galėtų išlikti konkurencingi.
Didinant informuotumą ir ugdant žaliajai ekonomikai reikiamus įgūdžius ypač reikalingas švietimas ir mokymas, numatyti programos „Erasmus+“ žaliosios krypties ir koalicijos „Švietimas klimato labui“ priemonėse.
Vykdydama Europos įgūdžių darbotvarkę, kuria siekiama tvaraus konkurencingumo, socialinio sąžiningumo ir atsparumo, Komisija įgyvendina pavyzdines priemones, kurios padės žmonėms įgyti tinkamą kvalifikaciją, reikalingą pereinant prie žaliosios ir skaitmeninės ekonomikos.
Kaip numatyta darbotvarkėje, Komisija taip pat padeda plėtoti įsipareigojimus dėl perkvalifikavimo ir kvalifikacijos kėlimo visose pramonės ekosistemose.
Atokiausi regionai turi būti visapusiškai integruoti į šias Komisijos pavyzdines priemones parengiant specialią darbo programą.
1.12.2.
EESRK ragina Komisiją dėti daugiau pastangų siekiant sumažinti nelygybę atokiausiuose regionuose, nes COVID-19 pandemija padarė neigiamą poveikį pastangoms mažinti nelygybę.
Atokiausi regionai laikomi regionais, kuriuos slegia nuolatinė nelygybė.
Remiantis centro ir periferijos sąvokų aiškinimu galimi keli gerovės pasiskirstymo ekonomikoje, kur ryšiai dažnai yra asimetriški, paaiškinimai.
Ekonominės, socialinės ir teritorinės sanglaudos didinimas yra vienas iš pagrindinių Sąjungos tikslų. 1.13.
EESRK ragina Komisiją užtikrinti, kad ekonomikos gaivinimo procese būtų atsižvelgiama į socialinius poreikius, taip pat kad jis būtų vienodas ir subalansuotas regionų lygmeniu.
Jis pabrėžia, jog reikia įvertinti visą teritoriją, kad būtų rasti konkretiems poreikiams pritaikyti sprendimai.
1.13.1.
EESRK ragina Komisiją imtis priemonių skaitmeninei prieigai atokiausiuose regionuose užtikrinti.
Atokiausiuose regionuose labiau nei kitur nelygybę didina nesugebėjimas užtikrinti visuotinės patikimos prieigos prie skaitmeninių technologijų ir galimybės veiksmingai naudotis susijusiais ištekliais.
Vis dėlto anksčiau egzistavę skaitmeniniai skirtumai padidėjo, o dėl pandemijos kai kurie jų dar labiau išryškėjo, todėl dalis piliečių liko spartaus skaitmeninių technologijų vystymosi nuošalyje.
Darbo vietos, švietimas, sveikatos priežiūra, viešosios paslaugos tikrai taps vis labiau priklausomos nuo skaitmeninių technologijų.
1.13.2.
EESRK ragina Komisiją nuolat dėti pastangas mokslinių tyrimų ir inovacijų srityje, nes tai labai svarbu siekiant pasinaudoti visomis galimybėmis, kurias suteikia atokiausių regionų ypatumai, susiję su vandenynais, jūromis ir jūrų ištekliais, ir kuriems turi būti teikiama pirmenybė, nes jie turi didelį potencialą skatinti ekonomiką, kurti itin kokybiškas darbo vietas ir užtikrinti žmonių gerovę.
Tai pasakytina apie didžiulę skirtingo dydžio įmonių įvairovę.
Tai labai svarbu tiek plėtojant tradicinę veiklą, tiek kuriant naujas rinkos galimybes, kurios taip pat padėtų pritraukti jaunimą. 1.14.
EESRK ragina Komisiją būsimose atokiausių regionų veiksmų programose parengti svarbų prieigos prie vandens ir sanitarijos paslaugų projektą.
Šiuos didelės apimties projektus turėtų tiesiogiai valdyti Europos Komisija.
Didelės apimties projektai sutelkia didelio masto investicijas, kurių vieneto vertė viršija 50 mln. EUR, ir yra remiami ES sanglaudos politikos fondų lėšomis.
Projektai tiesiogiai naudingi valstybėms narėms ir jų piliečiams, nes jais kuriama geresnė infrastruktūra ir naujos darbo vietos, sveikesnė aplinka ir atveriamos naujos verslo galimybės.
1.14.1.
Prancūzijos atokiausiuose regionuose žmonės neturi galimybės gauti geriamojo vandens, o sanitarijos sistemos dažnai yra netinkamos.
Prieiga prie saugaus geriamojo vandens ir sanitarijos paslaugų yra neatsiejama nuo teisės į gyvybę ir žmogaus orumą ir tinkamo gyvenimo lygio poreikį. 1.15.
EESRK ragina Komisiją atnaujinti savo komunikatą dėl atliktos atokiausių regionų padėties imigracijos požiūriu analizės.
Joje raginama vykdyti teritorinį bendradarbiavimą migracijos srityje ir prašoma šių regionų įgyvendinti naująjį Europos migracijos paktą, pagal kurį dėl „migracijos spaudimo“ galima įgyvendinti „privalomą solidarumo mechanizmą“.
2. Bendrosios pastabos 2.1.
Dėl keliuose geografiniuose baseinuose esančių atokiausių regionų Europa įgyja geostrateginę, ekonominę, kultūrinę padėtį šalia kelių žemynų, taip pat gauna unikalios naudos.
Ši nauda – tai pridėtinė vertė ir natūrali pagalba Sąjungai bendradarbiaujant su trečiosiomis šalimis, įskaitant ir bendravimą už jų geografinių vietovių ribų.
Jie prisideda prie Europos tarptautinio įvaizdžio ir suteikia unikalias galimybes įgyvendinti sprendimus, siekiant įveikti iššūkius, su kuriais susiduria Sąjunga.
Europos Komisija pranešė Prancūzijos pirmininkavimo Tarybai laikotarpiu priimsianti naują komunikatą, susijusį su Komisijos ir šių regionų strateginės partnerystės atnaujinimu. 2.2.
Nustatytos naudos vertė labiausiai priklauso nuo Sąjungos gebėjimo bendradarbiauti su visais jų piliečiais.
Pilietinė visuomenė turi padėti informuoti įvairius suinteresuotuosius subjektus (valstybes, regionus, vietos valdžios institucijas, vietos bendruomenes, mokyklas, įmones ir privačius asmenis) apie tai, kad reikia pripažinti, jog atokiausi regionai gali padėti plačiai imtis konkrečių veiksmų, kad būtų greičiau įgyvendinti darnaus vystymosi tikslai.
Poveikis bus juntamas įvairiose poreikių turinčiose srityse (žuvininkystė, žemės ūkis ir modelių raida, kultūra ir dėmesys šiam sektoriui, užimtumas ir mokymas, švietimas ir jaunimo judumas, įmonių plėtra, aplinka, energetika ir iššūkiai klimato srityje, imigracija).